text: Quant tu vues icelui tost muer en la
   moitié de fevrier, met le en mue et li done
   à mangier toutes chars juque emmi mars.
   Aprés met devant lui une conche plainne
   PageV01P015
   d’iaue, et li done mangier poulez; et, se tu
   voiz que il n’est muez, pran le recuit dou
   lait avec miel et oig la char et li done se
   il n’est muez: por ce pran la raigne et en
   fai poudre et met sor la char et li done, et
   einsis muera; et garde que tu ne l’oste de la
   mue juque ses pennes soient accomplies.
   Et, quant tu l’ostes de la mue, garde que
   tu ne le teignes à la chalor; aprés le pais
   de char de geline lavée en iaue, et le taignes
   moult sor ta main, et ne va oiseler
   juque à xx jors. Aprés, se tu puez, fai
   li panre I oisel; et, tu qui en ies le
   maistres, selonc ta volanté le mue que il ne
   puet estre mauvais se ce n’est par ta colpe.
   Quant tu voiz que tes faucons prant bien
   les oisiaus, si le tien ades en cele graisse; et
   se tu ne le fais en tel maniere, tu seras
   mauvais maistres; et por ce prannent tuit
   faucon mauvais vice.
  